Diari Oficial de la Generalitat Valenciana


Sumari del DOGV 1527, del 23-04-1991 (1991/820922)

ACORD de 15 d'abril de 1991, del Govern Valencià, pel qual es crea la comissió de racionalització i normalització de processos administratius tramitats per la Unitat de Gestió per a la creació d'Empreses-Finestreta Unica.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1527

Data del DOGV
:   23-04-1991

Secció del DOGV
:   ALTRES DISPOSICIONS

Número del document
:   1991/820922


Data del document
:   15-04-1991

Organisme emissor
:   Conselleria d'Administració Pública

Tipus de document
:   Acord

Acord de 15 d'abril 1991, del Govern Valencià, pel qual es crea la comissió de racionalització i normalització de processos administratius tramitats per la Unitat de Gestió per a la creació d'Empreses-Finestreta Unica.  
El Govern Valencià, en la reunió del dia 15 d?abril de 1991, adoptà l'acord següent:  
Després de l'acord del Consell de la Generalitat Valenciana, de 27 de febrer de 1989, i el conveni entre la Generalitat Valenciana i l'Ajuntament de València per a la creació i l?establiment de la Unitat de Gestió per tal de crear Empreses- Finestreta única (UCE- VU), es considera adient crear la comissió de racionalització i normalització de processos administratius tramitats per la UCE-VU, a fi de coordinar els diferents serveis de la Generalitat Valenciana en matèria de creació, instal·lació, trasllat i ampliació d?empreses.  
L?objectiu que es. vol aconseguir amb aquesta comissió, igual que amb la UCE-VU, s'inscriu dins el context racionalitzador i modernitzador de l'Administració pública del Reial Decret- Llei 1/1986, de 14 de març, de mesures urgents administratives, financeres, fiscals i laborals. D'una banda, es pretén simplificar els tràmits administratius de creació, instal·lació, trasllat i ampliació d?empreses, segons el principi d'eficàcia en l'actuació de l'Administració Pública, establert per la Llei de Procediment Administratiu i l'article 103.1 de la Constitució Espanyola; i d'altra, remoure els obstacles que dificulten una moderna gestió burocràtica.  
Per tot això, a proposta del Conseller d?Administració Pública, el Govern Valencià  
ACORDA:  
Primer  
Constituir la comissió de racionalització i de normalització de processos administratius tramitats per la Unitat de Gestió, per tal de crear Empreses- Finestreta única.  
Segon  
L?àmbit de competència d?aquesta comissió és la coordinació, la racionalització i la normalització dels processos administratius dels diferents serveis de la Generalitat Valenciana en matèria de creació, d'instal·lació, de trasllat i d'ampliació d?empreses.  
Tercer  
Són funcions d'aquesta comissió, per al compliment dels seus fins, les següents:  
- Establir criteris de coordinació sobre tramitació homogènia d'expedients, especialment en matèria de documentació, informes tècnics, supervisió de projectes i inspeccions prèvies a l?autorització o llicència corresponent.  
- Proposar millores racionalitzadores i simplificadores de la tramitació d?expedients en la matèria que li ateny, a proposta de qualsevol departament que participe en el procediment.  
- Aprovar millores sobre impresos i formularis que intervenen en el processos administratius que gestiona la unitat de gestió per a la creació d'Empreses- Finestreta única, a proposta de qualsevol departament que participe en el procediment.  
- Aprovar criteris uniformes d'interpretació i d?aplicació administrativa de la normativa vigent en la matèria que li ateny.  
- Estudiar i proposar als òrgans competents de la Generalitat Valenciana, totes aquelles modificacions de la normativa aplicable que siguen convenients per a simplificar i agilitar la tramitació d?expedients, i la coordinació d?aquests.  
- Establir criteris de col·laboració amb altres administracions en les matèries pròpies de la unitat de gestió per a la creació d'Empreses- Finestreta única.  
- Totes aquelles funcions que siguen d'interés per a la unitat de gestió per a la creació d'Empreses- Finestreta única  
Quart  
La comissió de racionalització i de normalització de processos administratius, trammtats per la unitat de gestió per a la creació d'Empreses- Finestreta única, la compondran el president, el vice-president, el secretari i els vocals.  
Cinqué  
El president de la comissió serà el Director General d'Organització i Sistemes d'Informació de la Conselleria d?Administració Pública.  
El Vice-president serà representant de la Conselleria d?Administració Pública designat pel Conseller d?Administració Pública.  
El secretari serà el responsable de l?Area d'Informació i Assessorament de la Unitat de Gestió per a la Creació d'Empreses- Finestreta única.  
Sisé  
Els vocals d?aquesta comissió seran els següents:  
- Un representant de l?Agència de Medi Ambient, de la Conselleria d?Administració Pública.  
- Un representant de la Direcció General d'Interior, de la Conselleria d?Administració Pública.  
- Un representant de la Comissió del Joc de la Comunitat Valenciana, de la Conselleria d'Economia i Hisenda.  
- Un representant de la Direcció General de Tributs, de la Conselleria d'Economia i Hisenda.  
- Un representant de la Secretaria General de la Conselleria d'Indústria, Comerç i Turisme.  
- Un representant de la Direcció General d'Indústria i Energia, de la Conselleria d?Indústria, Comerç i Turisme.  
- Un representant de la Direcció General de Turisme, de la Conselleria d?Indústria, Comerç i Turisme.  
- Un representant de la Direcció General de Comerç, de la Conselleria d'Indústria, Comerç i Turisme.  
- Un representant de la Direcció General de Patrimoni Cultural, de la Conselleria de Cultura, Educació i Ciència.  
- Un representant de la Direcció General de Centres i Promoció Educativa, de la Conselleria de Cultura, Educació i Ciència.  
- Un representant de la Direcció General de Transports, de la Conselleria d'Obres Públiques, Urbanisme i Transports.  
- Un representant de la Direcció General de Consum, de la Conselleria de Sanitat i Consum.  
- Un representant de la Direcció General de Treball, de la Conselleria de Treball i Seguretat Social.  
- Un representant de la Direcció General de Producció i Indústries Agràries, de la Conselleria d?agricultura i Pesca.  
Els vocals seran designats pel titular de cadascun dels departaments.  
Aquesta comissió podrà sol·licitar la participació en funcions d?assessorament, del personal de la Generalitat Valenciana.  
Podran crear-se grups de treball sectorials al si de la comissió, en els quals podrà delegar-s'hi alguna de les facultats establertes en l'apartat 3 d?aquest acord.  
Setena  
Es faculta el Conseller d?Administració Pública per a dictar les disposicions necessàries per al desplegament, l?execució i el compliment d?aquest acord.  
Vuité  
Aquest acord vigirà en la data de publicació en el Diari Oficial de la Generalitat Valenciana.  
València, 15 d?abril de 1991.  
El Conseller Secretari del Govern Valencià,   
EMERIT BONO I MARTINEZ